Nogironligi boʻlgan shaxslarni statistik hisobga olish tizimini takomillashtirish toʻgʻrisida
(resolution, 2025-10-07)

Hozirgi vaqtda masʼul vazirliklar va idoralar tomonidan nogironligi boʻlgan shaxslarni hisobga olishning tizimi yetarli darajada ishlab chiqilmagan, shuningdek, nogironligi boʻlgan shaxslarning ijtimoiy ahvolini monitoring qilish imkonini beruvchi zamonaviy axborot-kommunikatsiya texnologiyalarini yetarli darajada joriy etishda va ularga oʻz vaqtida zarur tibbiy-ijtimoiy yordam koʻrsatishda kamchiliklar qayd etilmoqda. Shu bilan birga, mavjud statistik koʻrsatkichlar asosida shakllantirilgan axborotlar ham nogironligi boʻlgan shaxslarning turli guruhlari holatini toʻlaqonli tahlil qilish, dolzarb muammolarni aniqlash, baholash imkonini bermaydi. Nogironligi boʻlgan shaxslar hayot faoliyatining barcha sohalarini qamrab olishga imkon beruvchi statistik hisobga olish tizimini yanada takomillashtirish, shuningdek, Oʻzbekiston Respublikasi Prezidentining 2017-yil 1-dekabrdagi PF-5270-son Farmoni bilan tasdiqlangan Nogironligi boʻlgan shaxslarni qoʻllab-quvvatlash tizimini yanada takomillashtirish hamda ularning huquq va erkinliklarini himoya qilish kafolatlarini kuchaytirish boʻyicha Kompleks chora-tadbirlar dasturining 9-bandini ijro etish maqsadida Vazirlar Mahkamasi qaror qiladi: 1. Oʻzbekiston Respublikasi Davlat statistika qoʻmitasi tomonidan davlat statistika hisoboti asosida nogironligi boʻlgan shaxslar soni, imkoniyati cheklangan (nogironligi boʻlgan) oʻquvchilar uchun moslashtirilgan infratuzilma va materiallarga ega maktabgacha taʼlim va umumtaʼlim muassasalari, reabilitatsiya markazlari faoliyati toʻgʻrisidagi maʼlumotlar shakllantirilayotganligi maʼlumot uchun qabul qilinsin. 2. 2018-yil hisobot davridan boshlab tegishli vazirliklar va idoralar tomonidan ishlab chiqiladigan va Oʻzbekiston Respublikasi Milliy statistika qoʻmitasi tomonidan jamlanadigan nogironligi boʻlgan shaxslarning hayot faoliyatini aks ettiruvchi qoʻshimcha statistik koʻrsatkichlar roʻyxati ilovaga muvofiq tasdiqlansin. 3. Nogironligi boʻlgan shaxslarning turli guruhlari holatini baholashga imkon beruvchi toʻliq statistik maʼlumotlarni shakllantirish uchun Oʻzbekiston Respublikasi Davlat statistika qoʻmitasiga taqdim etiladigan maʼlumotlarning oʻz vaqtida taqdim etilishi va haqqoniyligi yuzasidan shaxsiy masʼuliyat vazirliklar va idoralar rahbarlari zimmasiga yuklansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Moliya vaziri J.A. Qoʻchqorov, Oʻzbekiston Respublikasi Davlat statistika qoʻmitasi raisi B.A. Begalov zimmasiga yuklansin. Koʻrsatkichlar Maʼlumot taqdim etish uchun masʼullar Taqdim etish shakli (davlat statistika hisoboti, idoraviy maʼlumot) 1. Imkoniyati cheklangan (nogironligi boʻlgan) oʻquvchilar uchun moslashtirilgan infratuzilma va materiallarga ega oliy taʼlim muassasalari Oliy taʼlim muassasalari 4-taʼlim shakli Davlat statistika hisoboti 2. Nogironligi boʻlgan shaxslar uchun sharoitlarning mavjudligi: nogironligi boʻlgan shaxslar foydalanishi uchun qulay boʻlgan jamoat yoʻlovchi transporti (avtobuslar) soni Oʻzbekiston avtomobil transporti agentligi idoraviy maʼlumot surdo tarjima bilan yoki oʻtuvchi yozuvlar bilan birga olib borilayotgan telekoʻrsatuvlar soni Oʻzbekiston Milliy teleradiokompaniyasi idoraviy maʼlumot imkoniyati cheklangan shaxslar uchun qoʻshimcha qulayliklar bilan taʼminlangan davlat tashkilotlarning veb-saytlari soni (kontrastni qoʻshish, shriftni kattalashtirish, ovoz joʻrligi funksiyalari va boshqalar) Axborot texnologiyalari va kommunikatsiyalarini rivojlantirish vazirligi idoraviy maʼlumot 3. Tumanlar va shaharlar boʻyicha nogironligi boʻlgan shaxslarni ishga joylashtirish uchun ish oʻrinlarini zaxiraga olish Bandlik va mehnat munosabatlari vazirligi idoraviy maʼlumot 4. ABKMga murojaat qilgan nogironligi boʻlgan shaxslardan ishga joylashtirilganlar soni: davlat tashkilotlariga, hududlar, jinsi va yoshi boʻyicha shu jumladan 3% kvota boʻyicha nodavlat tashkilotlariga, hududlar, jinsi va yoshi boʻyicha shu jumladan 3% kvota boʻyicha yakka tartibdagi tadbirkorlarga, hududlar, jinsi va yoshi boʻyicha Davlat soliq qoʻmitasi idoraviy maʼlumot 5. Nogironligi boʻlgan shaxslar soni: Tuman va shahar hokimliklari 2-uy-joy (yangi shakl) Davlat statistika hisoboti uy-joy bilan taʼminlanganlar, tumanlar va shaharlar boʻyicha yashash sharoitlari yaxshilanishiga muhtoj boʻlganlar, tumanlar va shaharlar kesimida 6. Fuqarolarning oʻzini oʻzi boshqarish organlari tomonidan beriladigan moddiy yordam olgan nogironligi boʻlgan shaxslar soni Fuqarolarning oʻzini oʻzi boshqarish organlari 1-NNT shakliga ilova (mahalla) Davlat statistika hisoboti 7. Sanatoriy-kurortlarda davolanish uchun murojaat qilgan nogironligi boʻlgan shaxslar soni: Sogʻliqni saqlash vazirligi idoraviy maʼlumot yashash joyi boʻyicha sanatoriy-kurortda davolash turi boʻyicha 8. Sanatoriy-kurortlarda davolanish uchun yoʻllanma olgan nogironligi boʻlgan shaxslar soni: yashash joyi boʻyicha sanatoriy-kurort muassasasining nomi boʻyicha 9. Tashkilotlarga tegishli boʻlgan panduslar bilan jihozlangan binolar soni Tashkilotlar 1-korxona, 1-KB, 1-notijorat, 1-NNT shakli boʻyicha Davlat statistika hisobotlari